wickkiey/tamil-wikipedia-chunked huggingface dataset:
# கர்நாடகாவின் நாட்டுப்புறக் கலைகள்

## மைசூர் பகுதி

### சுகி குனித்தா

*சுகி குனித்தா* (அறுவடை நடனம்) அறுவடை நேரத்தில் பெரும்பாலும் விவசாய சமூகத்தினரால் செய்யப்படுகிறது. செதுக்கப்பட்ட பறவைகள் மற்றும் பூக்களால் அலங்கரிக்கப்பட்ட அழகான உடைகள் மற்றும் மரத்தாலான தலைக்கவசங்கள் அணிந்து கலைஞர்கள் தாள இசைக்கு ஏற்ப குச்சிகள் மற்றும் மயிலிறகுகளுடன் நடனமாடுகிறார்கள். அவர்கள் சில நேரங்களில், தங்கள் சொந்த நடைகளால் நடனத்தை மேம்படுத்துகிறார்கள்.
# கர்நாடகாவின் நாட்டுப்புறக் கலைகள்

## வடக்கு கர்நாடகா

### ஜக்காலிகே குனித்தா

உகாதி மற்றும் ஹோலி பண்டிகைக் கொண்டாட்டங்களின் பொழுது ஹூப்பள்ளி தார்வார்டு பகுதியைச் சேர்ந்த பகுதிகளில் குறிப்பாக பியாஹத்தி கிராமத்தில் நிகழ்த்தப்படும் ஒரு நாட்டுப்புற கலை வடிவமாகும். ஜக்காலிகே என்பது எருமைத்தோலால் மூடப்பட்ட ஒரு காளை வண்டி சக்கரத்திலிருந்து தயாரிக்கப்பட்ட ஒரு தாள வாத்தியமாகும். கிராமவாசிகள் பெரிய கருவிகளை உருட்டியபடி ஊர்வலமாக அணிவகுத்துச் செல்வார்கள். *கனிஹாலிகி* என்று அழைக்கப்படும் மிகச் சிறிய தாளக் கருவியை இந்த நடன இயக்குநர் *இசைத்துக் கொண்டே முன் செல்வார்*, இது களிமண்ணால் ஆனது. கன்றின் தோலால் மூடப்பட்டிருக்கும். இந்த நடனம் பொதுவாக சுமார் 15 நபர்களை உள்ளடக்கிய ஒரு குழு நடனம் ஆகும்.
# கர்நாடகாவின் நாட்டுப்புறக் கலைகள்

## வடக்கு கர்நாடகா

### கரடிமாஜால்

இது வடக்கு கர்நாடகாவில் பிரபலமான குழு நாட்டுப்புற இசை, இது சந்தர்ப்பங்களிலும் ஊர்வலங்களிலும் நிகழ்த்தப்படுகிறது. *கரடி* என்பது நடனக்குழு பயன்படுத்தும் தாள இசைக்கருவியாகும். இது ஒரு பனையோலை அளவிலான ஜால்ரா இசைக் கருவி ஆகும், இது உலோக ஒலிகளை உருவாக்குகிறது, மேலும் இணைந்து ஒலிக்கப்படும் செனாய் மெல்லிசையை உருவாக்குகிறது.
# கர்நாடகாவின் நாட்டுப்புறக் கலைகள்

## வடக்கு கர்நாடகா

### கிருஷ்ண பாரிஜாதா

கிருஷ்ண பாரிஜாதா என்பது வடக்கு கர்நாடகாவில் பிரபலமான நிகழ்த்துக்கலை ஆகும். இது மகாபாரதத்தின் கதைகள் அல்லது காட்சிகளை சித்தரிக்கும் யக்சகானம் மற்றும் பயலாட்டா ஆகியவற்றின் கலவையாகும்
# கர்நாடகாவின் நாட்டுப்புறக் கலைகள்

## வடக்கு கர்நாடகா

### லாவணி

மகாராஷ்டிராவின் இந்த நாட்டுப்புற நடனம் வடிவமானது கர்நாடகாவில் சில பகுதிகளில் நிகழ்த்தப்படுகிறது.
# 90ஆவது அகாதமி விருதுகள்

**90ஆவது அகாதமி விருதுகள்** வழங்கும் விழா கலிபோர்னியா, லாஸ் ஏஞ்சலஸ் நகரில் 2018 மார்ச்சு 4 ஆம் தேதி டால்பி அரங்கத்தில் நடைபெற்றது. இருபத்தி நான்கு பிரிவுகளில் வழங்கப்படும் இவ்விருதுகளில் சிறந்த திரைப்படமாக *த சேப் ஆஃப் வாட்டர்* திரைப்படம் தேர்வு செய்யப்பட்டது.
# 90ஆவது அகாதமி விருதுகள்

## தேர்வு மற்றும் பரிந்துரை

*த சேப் ஆஃப் வாட்டர்* 13 பரிந்துரைகளைப் பெற்றது; *டன்கிர்க்* 8 பரிந்துரைகளையும், *திரீ பில்போர்ட்ஸ் அவுட்சைட் எப்பிங், மிசவ்ரி* 7 பரிந்துரைகளையும் பெற்றது.
# 90ஆவது அகாதமி விருதுகள்

## தேர்வு மற்றும் பரிந்துரை

### விருதுகள்

<div>
, சிறந்த இயக்குநர் மற்றும் சிறந்த திரைப்படம்|alt=Photo of Guillermo del Toro in 2013]]
, சிறந்த நடிகர் விருது|alt=Photo of Gary Oldman in 2014]]
, சிறந்த அசைவூட்ட குறுந்திரைப்படம் வென்றவர்|alt=Photo of Kobe Bryant in 2006]]
, சிறந்த ஒளிபதிவு|alt=Photo of Roger Deakins in 2011]]
</div>
| ****த சேப் ஆஃப் வாட்டர்*&nbsp;– கில்லெர்மோ டெல் டோரோ மற்றும் ஜே. மைல்சு டேல்**
***கால் மீ பை யுவர் நேம்*&nbsp;– பீட்டர் ஸ்பீயர்சு, லூகா குவாடாக்னினோ, எமிலி ஜியார்ஜசு மற்றும் மார்கோ மோரபிடோ
***டார்கெஸ்ட் அவர்*&nbsp;– டிம் பெவன், எரிக் ஃபெல்னர், லீசா பிரூசு, ஆந்தோனி மெக்கார்டன் மற்றும் டக்ளசு அர்பேன்ஸ்கி
***டன்கிர்க்*&nbsp;– எம்மா தாமஸ் மற்றும் கிறிஸ்டோபர் நோலன்
***கெட் அவுட்*&nbsp;– சான் மெக்கிட்டரிக், ஜேசன் பிளூம், எட்வர்டு ஹாம் மற்றும் ஜோர்டன் பீல்
***லேடி பேர்டு*&nbsp;– சுகாட் ரூடின், ஈலை புஷ் மற்றும் எவெலின் ஒ'நீல்
***பேண்டம் திரட்*&nbsp;– ஜேயேன் செல்லார், பவுல் தாமசு ஆண்டர்சன், மேகன் எல்லிசன் மற்றும் டேனியல் லூபி
***தி போஸ்ட்*&nbsp;– ஏமி பாசுக்கல், ஸ்டீவன் ஸ்பில்பேர்க் மற்றும் கிறிசுடீ மகாசுகோ கிறீகர்
***திரீ பில்போர்ட்ஸ் அவுட்சைட் எப்பிங், மிசவ்ரி*&nbsp;– கிராகேன் பிராடுபென்ட், பீட் செர்னின் மற்றும் மார்டின் மெக்டொனாக் | ***கில்லெர்மோ டெல் டோரோ&nbsp;– *த சேப் ஆஃப் வாட்டர்***
**கிறிஸ்டோபர் நோலன்&nbsp;– *டன்கிர்க்*
**ஜோர்டன் பீல்&nbsp;– *கெட் அவுட்*
**கிரெடா கெர்விக்&nbsp;– *லேடி பேர்டு*
**பவுல் தாம்சு ஆண்டர்சன்&nbsp;– *பேண்டம் திரட்* |  |
| --- | --- | --- |
| ***கேரி ஓல்ட்மன்&nbsp;– *டார்கெஸ்ட் அவர்* இல் வின்ஸ்டன் சர்ச்சில் ஆக**
**திமோதி சாலமே&nbsp;– *கால் மீ பை யுவர் நேம்*
**டேனியல் டே- லீவிசு&nbsp;– *பேண்டம் திரட்*
**டேனியல் கலூயா&nbsp;– *கெட் அவுட்*
**டென்செல் வாஷிங்டன்&nbsp;– *உரோமன் ஜே. இசுரேல்* | ***பிரான்செஸ் மெக்டார்மண்டு&nbsp;– *திரீ பில்போர்ட்ஸ் அவுட்சைட் எப்பிங், மிசவ்ரி***
**ஷேலி ஹாக்கின்ஸ்&nbsp;– *த சேப் ஆஃப் வாட்டர்*
**மார்கோட் ரொப்பி&nbsp;– *ஐ, தான்யா*
**சவோரிசு ரோனன்&nbsp;– *லேடி பேர்டு*
**மெரில் ஸ்ட்ரீப்&nbsp;– *தி போஸ்ட்* |  |
| **சாம் ராக்வெல்** | **அல்லிசன் ஜேனி** |  |
| ***கெட் அவுட்*** | ***கால் மீ பை யுவர் நேம்*** |  |
| ***கோகோ*** | ***எ ஃபெண்டாஸ்டிக் வுமன்* எசுப்பானியம்** |  |
| ***கேரசு*** | ***ஹெவன் இஸ் எ டிராபிக் ஜாம் ஆன் த 405*** |  |
| ***த சைலெண்ட் சைல்டு*** | ***டியர் பாஸ்கெட்பால்*** |  |
| ***த சேப் ஆஃப் வாட்டர்* - அலெக்சாண்டர் டெசுபிளாத்** | **"ரிமெம்பர் மீ" - *கோகோ*** |  |
| ***டன்கிர்க்*** | ***டன்கிர்க்*** |  |
| ***த சேப் ஆஃப் வாட்டர்*** | ***பிளேட் இரன்னர் 2049*** |  |
| ***டார்கஸ்ட் அவர்*** | ***பேண்டம் திரட்*** |  |
| ***டன்கிர்க்*** | ***பிளேட் இரன்னர் 2049*** | } |
# பெண்ணிய வரலாறு

**பெண்ணிய வரலாறு** *(history of feminism)* என்பது சமமான பெண் உரிமை நோக்குடைய பெண்ணிய இயக்கங்கள், பெண்ணிய கருத்தியல்கள் கருப்பொருள்களைப் பயிலும் அறிவுப் புலமாகும். உலகளாவிய பெண்ணியம் நாட்டையும் பண்பாட்டையும் காலத்தையும் சார்ந்து தன் காரணிகளிலும் இலக்கிலும் உள்நோக்கிலும் வேறுபட்டாலும் பெண் உரிமை சார்ந்த அனைத்து இயக்கங்களுமே (அவர்கள் இச்சொல்லைப் பயன்படுத்தாவிட்டாலும்) பெண்ணிய இயக்கங்களாகவே கருதப்படும் என மேற்கத்திய பெண்னிய வரலாற்றாசிரியர்கள் கூறுகின்றனர்.  
- முதல் அலை பெண்ணியம்: இது 19, 29 ஆம் நூற்றாண்டில் சட்டச் சமனின்மைகளை எதிர்த்து, குறிப்பாக பெண் வாக்குரிமைக்காகப் போராடிய நிலையாகும்.  
- இரண்டாம் அலைப் பெண்ணியம் (1960 கள் முதல் 1980 கள் வரை): இது பாலினப் பாத்திரம், சமூகத்தில் பெண்களின் பாத்திரம் போன்ற பண்பாட்டுச் சமனின்மைகளை விவாதத்துக்கு எடுத்துக்கொண்டு பெண்னிய இயக்கத்தினை அகல்விரிவாக்கிப் போராடிய நிலையாகும்.  
- மூன்றாம் அலை பெண்ணியம் (1990 கள் முதல் 2000 கள் வரை): இது இரண்டாம் அலைப் பெண்ணியத்தைத் தொடர்ந்து வந்த, அதன் தோல்விகளுக்கு முகம்கொடுத்த பெண்ணியச் செயல்பாட்டின் பல்வேறு பாங்குகளை உள்ளடக்குகிறது.  
பெண்ணிய வரலாற்றில் இப்பகுப்பு வழக்கமாகப் பின்பற்றப்பட்டாலும், இந்த அலைகளுக்கு இடையிலான வரலாற்றைப் புறக்கணித்து மறைத்த்தற்காகவும் சில பெயர்பெற்ற பெண்ணியவாதிகளை மட்டுமே கருதியதற்காகவும் வெள்ளையின முதலாளியப் பெண்கள் கண்ணோட்ட்த்தை மட்டுமே கருதியதற்காகவும் , அதன் இனவாத் குடியேற்றவாத மனப்பான்மைக்காகவும் ஆங்கிலோசாக்சனியம் சாராத பெண்ணியவாதிகளால் கேள்விக்குள்ளாக்கப் பட்டது. பிளாட்டோ, பெண்களின் முழுமையான அரசியல் உரிமைக்காகவும் சமத்துக்காகவும் வாதிட்டுள்ளார் அ எலைன் ஆப்மன் பரூக் கூறுகிறார்.  
ஆண்டாள் எனும் பெண் நாயன்மார் 7 அல்லது 8 ஆம் நூற்றாண்daளவில் வாழ்ந்தார். இவர் தன் திருப்பாவைப் பாடலுக்குப் பெயர்பெற்றவர். இவர் திருமால் பேரில் தெய்வீக்க் காதல் கொண்டூ மனத்தளவில் அவரை திருமணம் செய்துகொண்டார்; இதைச் சிலர் வழக்கமான செயல்பாடுகளைத் துறந்து தன்னுரிமையைப் பெற்றபெண்ணியச் செயல்பாடாக்க் கருதுகின்றனர்.
# பெண்ணிய வரலாறு

### மறுமலர்ச்சி பெண்ணியம்

இத்தாலியப் பிரெஞ்சு எழுத்தாளர் கிறித்தைன் தெ பிசான (1364 – அண். 1430), *நகரச் சீமாட்டிகளின் நூல்*, *Epître au Dieu d'Amour* (*காதல் கடவுளுக்கு வணக்கம்*) ஆகிய நூற்களின் ஆசிரியர் சிமோன் தெ பொவாரை முதல் பெண்ணியராக மேற்கோள் காட்டியுள்ளார். இவர் பாலியல் உறவுகளைப் பற்றீ எழுதியுள்ளார். மிக முந்திய பெண்ணிய எழுத்தாளர்களில் ஈன்ரிச் கார்னேலியசு அக்ரிப்பா, மாதெசுத்தா தி போசோ தி ஃபோர்சில் ஆகியோர் அடங்குவர்; 17 ஆம் நூற்றாண்டு இங்கிலாந்து எழுத்தாளர் அன்னா வூல்லி ,யுவானா இனேசு இலா குரூசு, மெக்சிகோ, மரீ தெகவுர்னே, ஆன்னி பிராத்சுட்டிரீட், அன்னா மரியா வான் சுர்மன், பிராங்குவா பவுல்லைன்தெ இலா பாரே ஆகியோர் மறுமலர்ச்சிக் காலப் பெண்ணியர்கள் ஆவர்.
# சஞ்சுக்தா பனிகிரகி

**சஞ்சுக்தா பானிகிரகி (Sanjukta Panigrahi)** (ஆகஸ்ட் 24, 1944 - ஜூன் 24, 1997) இந்தியாவிலிருந்து வந்த ஒரு நடனக் கலைஞர் ஆவார், இவர் இந்திய பாரம்பரிய நடனமான ஒடிஸியின் முன்னணி நடனக் கலைஞராவார்.சஞ்சுக்தா இந்த பண்டைய பாரம்பரிய நடனத்தை சிறு வயதிலேயே தழுவி அதன் மகத்தான மறுமலர்ச்சியை உறுதிசெய்த முதல் ஒடியாப் பெண் என்ற பெருமையை பெற்றவர் ஆவார்.  
ஒடியா நடனம் மற்றும் அதனுடன் தொடர்புடைய செயல்பாடுகளுக்கு இவர் செய்த பங்களிப்பை அங்கீகரிக்கும் விதமாக, இந்தியாவின் மிக உயர்ந்த குடிமக்கள் விருதுகளில் ஒன்றான பத்மஸ்ரீ (1975) விருது இவருக்கு வழங்கப்பட்டது. 1976 ஆம் ஆண்டில் சங்கீக நாடக அகாதமி விருதையும் இவர் பெற்றுள்ளார்.  
இந்தியாவின் பல்வேறு பகுதிகளில் ஒடிஸி நிகழ்ச்சிகளை வழங்குவதைத் தவிர, சஞ்சுக்தா பானிகிரகி, பல்வேறு நாடுகளுக்கான அரசாங்கத்தின் கலாச்சாரக் குழுவின் ஒரு பகுதியாக இருந்து வருகிறார். அமெரிக்கா மற்றும் பிலிப்பைன்ஸ் (1969), ஐக்கிய இராச்சியம் (1983), இஸ்ரேல், கிரேக்கத்தில் டெல்பி சர்வதேச விழா ( 1989) உட்பட, இவர் பதினொரு வாரங்கள் பிரான்சிலும் நிகழ்ச்சிகளை நிகழ்த்தியுள்ளார். மேலும் பாரிஸில் நடந்த சர்வதேச இசை விழாவில் பங்கேற்றார்.
# சஞ்சுக்தா பனிகிரகி

## ஆரம்பகால வாழ்க்கை மற்றும் பின்னணி

இவர் ஒடிசா மாநிலத்தில் கஞ்சம் மாவட்டத்தின் பெர்ஹாம்பூரில் உள்ள பாரம்பரிய பிராமண குடும்பத்தில் பிறந்தார். இவரது பெற்றோர் அபிராம் மிஸ்ரா மற்றும் சகுந்தலா மிஸ்ரா ஆவர்.  
இவர் சிறு குழந்தையாக இருந்தபோது, காய்கறியை நறுக்குவது அல்லது விறகு வெட்டுவது போன்ற எந்த தாள ஒலிக்கும் உள்ளுணர்வாக நடனமாடத் தொடங்குவார். இவரது தாயார் பாரிபாடாவைச் சேர்ந்தவர். மேலும், நீண்ட காலமாக சாவ் நாட்டுப்புற நடனத்தை ஆதரித்து வந்த ஒரு குடும்பத்தைச் சேர்ந்தவராவார். அவர் தனது மகளின் திறமையை அடையாளம் கண்டுகொண்டார், மேலும் சஞ்சுக்தாவின் தந்தையான அபிராம் மிஸ்ராவின் எதிர்ப்பையும் மீறி இவரை ஊக்குவித்தார். எதிர்ப்பின் காரணம் என்னவெனில், அந்த நாட்களில் இந்த வகை நடனம் பொதுவாக மஹாரிஸ் என்று அழைக்கப்படும் கோயிலில் நடனமாடும் சிறுமிகளால் நிகழ்த்தப்பட்டது. ஆண் நடனக் கலைஞர்கள் கோட்டிபுவாஸ் என்று அழைக்கப்படுகிறார்கள். இந்த பெண்கள் தென்னிந்திய கோவில்களின்தேவதாசிகள்போல இருந்தனர்.
# சஞ்சுக்தா பனிகிரகி

## பயிற்சி

தனது தாயின் முயற்சியின் பேரில், தனது நான்கு வயதில் கேளுச்சரண மகோபாத்திராவிடம் நடனத்தைக் கற்கத் தொடங்கினார். 1950–1953 காலப்பகுதியில் பிசுபா மிலன் என்பவரால் தொடர்ச்சியாக மூன்று ஆண்டுகளாக இவர் சிறந்த குழந்தைக் கலைஞராக மதிப்பிடப்பட்டார்.  
ஆறு வயதுச் சிறுமியாக இவர் நடனமாடிய ஒரு நிகழ்ச்சியில், அவர் மேடையை விட்டு வெளியேற மறுத்து, நேரம் முடிந்த பிறகும் தொடர்ந்து ஆற்றலுடன் நடனமாடினார். நடனத்தை நிறுத்த இவருடைய அம்மா கூச்சலிட்டு ஏமாற்ற வேண்டியிருந்தது. ஒன்பது வயதில், கல்கத்தாவில் உள்ள குழந்தைகளுக்கான லிட்டில் தியேட்டரின் ஆண்டு விழாவில் இவர் தனது நடன நிகழ்ச்சியை நிகழ்த்தினார்.  
இவர், 1952 இல் சர்வதேச குழந்தைகள் திரைப்பட விழாவில் முதல் பரிசை வென்றார். இவரது வெற்றிக்கு ஊக்கமளித்த இவரது பெற்றோர், சிறந்த நடன பயிற்சிக்காக, சென்னையில் உள்ள கலாசேத்திராவிற்கு அனுப்ப முடிவு செய்தனர். ருக்மிணி தேவி அருண்டேலின் வழிகாட்டுதலின் கீழ் இவர் தனது பாடங்களைத் தொடர்ந்தார். அடுத்த ஆறு வருடங்களுக்கு மேலாக இவர் அங்கு தங்கி, பரதநாட்டியம், கதகளி நடனத்தில் 'நிருத்யபிரவீண்' பட்டம் பெற்றார். அதன்பிறகு, அவர் 'கலாசேத்ரா பாலே குழுவின்' உறுப்பினராக இந்தியாவிலும் வெளிநாட்டிலும் சுற்றுப்பயணம் செய்தார்.
# சுதாராணி இரகுபதி

**சுதாராணி ரகுபதி (Sudharani Raghupathy) ** ஒரு குறிப்பிடத்தக்க இந்திய பாரம்பரிய நடனக் கலைஞர் ஆவார். இவர் 1988 இல் பத்மஸ்ரீ மற்றும் 1984 இல் சங்கீத நாடக அகாதமி விருதைப் பெற்றார். ஒரு புகழ்பெற்ற கலைஞராக, தேசிய மற்றும் சர்வதேச அளவில் கௌரவிக்கப்பட்ட மற்றும் மதிப்பிற்குரியவரான, பேராசிரியர் சுதாராணி ரகுபதி தனது நடனப் பயணத்தில் ஆகஸ்ட் 17, 2007 அன்று 60 ஆண்டுகளை நிறைவு செய்துள்ளார்.  
"வாழும் மேதை" என்று பாராட்டப்பட்ட இவர், 1956 ஆம் ஆண்டு முதல் இந்தியாவுக்கு வருகை தந்த பிரமுகர்களுக்கு முன் நிகழ்த்திய அரிய பரதநாட்டியக் நடனக் கலைஞர்களில் ஒருவராக இருக்கிறார். புல்கானின் மற்றும் குருச்சேவ், ஈரானின் ஷா, எத்தியோப்பியாவின் பேரரசர், ஆப்கானிஸ்தான் மன்னர், சூ என் லாய், ஹோ சி மின் மற்றும் பலர். பண்டிட் ஜவகர்லால் நேரு மற்றும் இந்திரா காந்தி ஆகியோரின் பதவியேற்பு நிகழ்ச்சியிலும் நிகழ்த்தியுள்ளார்.
# சுதாராணி இரகுபதி

## கல்வி

மைசூர் பல்கலைக்கழகத்தில் தத்துவம் மற்றும் சமூகவியலில் பட்டம் பெற்றுள்ளார். கே.பி. கிட்டப்பா பிள்ளை, யு.எஸ். கிருஷ்ணா ராவ் மற்றும் மைலாப்பூர் கௌரி அம்மாள் போன்ற திறமையான குருக்களிடம் பரதநாட்டியம் பயின்றார். கர்நாடக இசையில் இவரது பயிற்சி வயலின் மேதை டி சவுதியா மற்றும் வாகேயகரா, வித்வான் மதுரை என். கிருஷ்ணன் ஆகியோரின் கீழ் இருந்தது.  
1964-65ல் அமெரிக்காவின் வர்ஜீனியாவில் உள்ள ராண்டால்ஃப் மாகாண மகளிர் கல்லூரியில் பயின்ற முதல் இந்தியர் ஆவார். இவர் ஒரு சர்வதேச மாணவராக நிதியுதவி பெற்றார். உலக நடனம், அரங்க கலைகள் மற்றும் நவீன நடனத்தில் மார்த்தா கிரஹாம் நுட்பத்தில் தேர்ச்சி பெற்றார். இவர் எலினோர் ஸ்ட்ரூப்பாவிடம் கற்றுக்கொண்டார். எலைன் செயின்ட் வின்சென்ட்டிடமிருந்து மேற்கத்திய இசையைக் கற்றுக்கொண்டார்.  
சிறந்த திறமை வாய்ந்த ஒரு கலைஞரான இவர், 1981 டிசம்பரில் மனித உரிமைகள் தினத்தன்று நியூயார்க்கில் உள்ள ஐக்கிய நாடுகளின் தலைமையகத்தில், அப்போதைய பொதுச்செயலாளர் கர்ட் வால்ட்ஹெய்மின் அழைப்பின் பேரில் நிகழ்ச்சி நிகழ்த்துவதற்கான பாக்கியத்தைப் பெற்றார். இவரது தொலைக்காட்சித் தொடர் 'பரதாஞ்சலி', என்பது 1981 ஆம் ஆண்டில் தூர்தர்ஷனில் முதன்முதலில் (13 அத்தியாயங்கள்) ஒளிபரப்பப்பட்டது. இது பரதநாட்டியத்தின் பாராட்டு, நடனத்திற்கான அவரது குறிப்பிடத்தக்க பங்களிப்புகளில் ஒன்றாகும்.
# சுதாராணி இரகுபதி

## நிகழ்ச்சிகள்

இவர் பல தேசிய மற்றும் சர்வதேச கருத்தரங்குகளில் பங்கேற்றுள்ளார். மேலும், பல கலாச்சார குழுக்களின் குழுவிலும் பணியாற்றியுள்ளார். 1998 முதல் 2002 வரை புதுதில்லியில் உள்ள கலாச்சார வளங்கள் மற்றும் பயிற்சி மையத்தின் துணைத் தலைவராக இருந்தார். திசம்பர் மாதம் நியூயார்க்கின் கொல்கேட் பல்கலைக்கழகத்தால் இந்திய ஆய்வுகளின் மூத்த கற்பித்தல் கூட்டாளர் (பேராசிரியர்) எனற தனித்துவமான கௌரவமும் இவருக்கு வழங்கப்பட்டுள்ளது.  
சுதாராணி ரகுபதியால், 1970 இல் நிறுவப்பட்ட "சிறீ பரதாலயா" என்ற நுண்கலை நிறுவனம் தொடங்கப்பட்டது. இராமாயணம், கிருஷ்ணம் வந்தே ஜகத் குரும், சக்தி பிரபாவம், வந்தே குஹாம் உமாசுதம், ஏகமேவா நா த்வயம் மற்றும் சங்கர லோகா சங்கரா, சிலப்பதிகாரம், போன்ற இவரது நடன நாடகங்களில் இவரது நடனக் கலை நன்றாக பிரதிபலிக்கிறது. புது தில்லியில் உள்ள கலாச்சார வளங்கள் மற்றும் பயிற்சி மையம் இவரது இராமாயண-பாலகாண்டத்ன் காணொலிக் காட்சியை தயாரித்துள்ளது. இது காஞ்சியின் சங்கராச்சாரியார் ஜெயேந்திர சரஸ்வதி சுவாமிஜியால் 1993 இல் வெளியிட்டது.
# சுதாராணி இரகுபதி

## விருதுகள்

இவருக்கு வழங்கப்பட்ட மதிப்புமிக்க விருதுகளில் பத்மஸ்ரீ (1988), சங்கீத நாடக அகாதமி விருது (1984), கலைமாமணி (1981 - தமிழ்நாடு மாநில விருது), சப்தகிரி சங்க வித்வான்மணி (1996 - ஆந்திரா); கலாசிறீ (1999 - கர்நாடகா); தெலுங்கு அகாதமி விருது போன்றவைகள் குறிப்பிடத்தக்கது. சென்னை இந்தியன் ஃபைன் ஆர்ட்ஸ் சொசைட்டி, மற்றும் சென்னை ஸ்ரீ பார்த்தசாரதி சுவாமி சபா ஆகியோரால் நாட்டிய கலா சாரதி பட்டத்தை முறையே 2001 ஜனவரி மற்றும் 2002 ஆம் ஆண்டுகளில் இவருக்கு வழங்கப்பட்டது. நாட்டிய கலா சிகாமணி பட்டத்தை அவர் பெற்றார். மைசூர் ஸ்ரீ லலிதா கலா அகாடமி, உடுப்பியின் பெஜாவர் மடத்தைச் சேர்ந்த எச்.எச். சுவாமிஜி வழங்கிய ஸ்ரீ லலிதா கலா ரத்னா விருதையும் இவர் பெற்றுள்ளார்.
# கஸ்தூரி பட்டனாய்க்

**கஸ்தூரி பட்டனாய்க்** (**Kasturi Pattanaik)** ஒரு முன்னோடி ஒடிஸி நடன நிபுணர், கலைஞர், நடன இயக்குநர், ஆசிரியர், பயிற்சியாளர் மற்றும் இசை அமைப்பாளர் ஆவார்.
# கஸ்தூரி பட்டனாய்க்

## சுய விவரம்

### நடனகலைஞர் / இசையமைப்பாளர்

ஒடிஸி நடனத்தில் கஸ்தூரி பட்டனாய்கின் இசையமைப்புகள் மற்றும் நடனங்கள் அவற்றின் அசல் தன்மை மற்றும் படைப்பு பன்முகத்தன்மைக்கு நன்கு பாராட்டப்பட்டுள்ளன. ஒடிஸி நடனம் தொடர்பாக, புதிய கருத்துகள், புதிய யோசனைகள், புதிய நுட்பங்கள், புதிய ஒருங்கிணைப்பு, புதிய இணைப்புகள் மற்றும் புதிய கருப்பொருள்களை இவர் அறிமுகப்படுத்தியுள்ளார்.  
பட்டனாய்க் ஒரு திறமையான தனிப்பாடல் மற்றும் குழு கலைஞர் ஆவார். ஒடிஸி நடன நாடகத்தின் முன்னோடிகளில் ஒருவரான இவர், குறிப்பாக ஒடிசாவின் பாரம்பரிய மற்றும் நாட்டுப்புற மரபுகள் மற்றும் சிறந்த பான்-இந்திய புராணக் கதைகளை தனது நடன நிகழ்ச்சிகளில் வெளிப்படுத்துகிறார். ஒரு திறமையான ஒடிஸி இசை அமைப்பாளராக இருப்பதால், பட்டானாய்க் ஒடிஸி இசையை அதன் அசல் மற்றும் அதன் தன்மை மாறாமல், தனது புதுமையான மற்றும் கற்பனை இசையமைப்புகள் மூலம், ஒடிஸி நடனத்தில் மற்றும் நடனக் கலைகளில் ஒருங்கிணைத்துள்ளார்.
# கஸ்தூரி பட்டனாய்க்

## சுய விவரம்

### இளமைப்பருவம்

கஸ்தூரி பட்டனாய்க் தனது குழந்தை பருவத்திலிருந்தே கதக் நடனத்துடன் தனது ஒடிஸி நடனக் கற்றலைத் தொடங்கினார். ஒடிசாவின் கட்டாக்கின் புகழ்பெற்ற சைலபாலா மகளிர் கல்லூரியில் பட்டம் பெற்ற பிறகு; அவர் புவனேஸ்வரில் உள்ள ஒடிஸி ஆராய்ச்சி மையத்தில் (ORC) ஒடிஸி நடனத்தில் தனது மேம்பட்ட தீவிர பாடநெறிக்கான முதல் தொகுப்பில் சேர்ந்தார்.  
பட்டனாய்கின் முதன்மையான ஒடிஸி நடனம் குருக்கள் / இசைஞானிகளின் கீழ் கற்றல் மற்றும் நிகழ்த்துவதற்கான அரிய தனித்தன்மையைக் கொண்டுள்ளது; மறைந்த ரகுநாத் தத்தா, மறைந்த பத்ம விபூஷண் விருது பெற்ற கேளுச்சரண மகோபாத்திரா, பத்மஸ்ரீ விருது பெற்ற கும்கும் மொஹந்தி, பத்மஸ்ரீ கங்காதர் பிரதான், ரமணி ரஞ்சன் ஜீனா மற்றும் தயாநிதி தாஸ் உட்பட பலரிடம் இவர் பயிற்சி பெற்றுள்ளார்.
# கஸ்தூரி பட்டனாய்க்

## சுய விவரம்

### சுற்றுப்பயணம்

சிறு வயதிலிருந்தே, இவர் ஒடிஸி நடனத்தை நிகழ்த்தவும் பரப்பவும் இந்தியா மற்றும் உலகம் முழுவதும் பயணம் செய்தார். இவர் ஹாங்காங், யு.எஸ்.எஸ்.ஆர், இந்தோனேசியா, தாய்லாந்து, சிங்கப்பூர், வட கொரியா மற்றும் சீனா உட்பட, பல்வேறு நாடுகளில் பயிற்சி பட்டறைகளையும் நடத்தினார்.  
பட்டானாய்க், இந்தியா மற்றும் வெளிநாடுகளில் நானூறுக்கும் மேற்பட்ட மாணவர்களுக்கு ஒடிஸி நடனத்தில் பயிற்சி அளித்துள்ளார்; அவர்களில் பலர் தங்களை பாராட்டப்பட்ட கலைஞர்களாக அல்லது குருக்களாக நிலைநிறுத்திக் கொண்டனர்.  
ஒடிஸி ஆராய்ச்சி மையத்தில் நடன இயக்குநராக பணிபுரிந்த பிறகு, இவர் புது தில்லிக்குச் சென்று இந்தியாவின் தேசிய நோடல் கலாச்சார அமைப்பான 'சங்கல்ப்' நிறுவனத்தில் அதன் திட்ட இயக்குநர் (கலாச்சாரம்) மற்றும் படைப்புத் தலைவராக சேர்ந்தார். 'சங்கல்ப்' நிறுவனத்தில், இந்திய கலை மற்றும் கலாச்சாரத்தை மேம்படுத்துவது தொடர்பான இவரது முக்கிய நடவடிக்கைகள் தவிர, கல்வி, ஆராய்ச்சி மற்றும் கொள்கை உத்திகளை உள்ளடக்குவதற்காக தனது செயல்பாட்டு அரங்கை விரிவுபடுத்தினார்.
# கஸ்தூரி பட்டனாய்க்

## சுய விவரம்

### மேற்கொண்ட பணிகள்

இவர் இந்திய அரசின் கலாச்சார அமைச்சகத்திற்கும் அதன் பல்வேறு நிபுணர் குழுக்களிலும் பணியாற்றியுள்ளார்.  
பட்டானாய்க் ஒடியா பிலிம்ஸ் மற்றும் நேஷனல் தூர்தர்ஷன் சேனல் தொடர்களிலும் முன்னணி வேடங்களில் நடித்துள்ளார். 'டெபாதாசி' குறித்த அவரது தூர்தர்ஷன் தொடர், டெபாதாசி மரபுகளில் ஒரு தலைசிறந்த படைப்பாக உள்ளது.  
இவர், மத்திய திரைப்பட சான்றிதழ் வாரியத்தின் பிராந்திய குழுவில் உறுப்பினராக இருந்தார். இந்திய அரசின் மனிதவள மேம்பாட்டு அமைச்சகத்தின் கீழ் புவனேஸ்வரில் உள்ள மாநில தொழில்நுட்ப நிறுவனம் (எஸ்ஐடி) தயாரித்த ஆரம்ப கல்வித் திட்டங்களின் எட்டு அத்தியாயங்களையும் இவர் தொகுத்துள்ளார்.  
இந்திரா கால இசை விஸ்வவித்யாலயா (ஐ.கே.எஸ்.வி.வி), கைராகர், சத்தீஸ்கர், ஒடிஸி நடனத்தில் இளங்கலை & இளங்கலை (கௌரவ) படிப்புகளுக்கான பாடத்திட்டங்களை தயாரிப்பதில் இவர் முக்கியப் பங்கு வகித்துள்ளார். மத்திய பிரதேச அரசால் ஆண்டுதோறும் வழங்கப்படும் மதிப்புமிக்க கலை விருதுகளான 'காளிதாஸ் சம்மன்' மற்றும் 'துளசி சம்மன்' ஆகியவற்றின் நடுவராக இவர் பணியாற்றியுள்ளார்.  
இந்திய கலாச்சார வெளிப்பாடுகளின் பன்முகத்தன்மையை மேம்படுத்துவதில் இவர் செய்த சாதனைகளுக்காக இவர் பல விருதுகளையும் பாராட்டுகளையும் பெற்றுள்ளார்.
# விஜி பிரகாஷ்

**விஜி பிரகாஷ் (Viji Prakash)** என்று பிரபலமாக அழைக்கப்படும் **விஜயலட்சுமி பிரகாஷ்**, என்ற இவர் ஓர் இந்தியாவின் பாரம்பரிய நடனமான பரத நாட்டிய நடனக் கலைஞரும், பயிற்றுவிப்பாளரும், நடன இயக்குநரும் ஆவார். இவர் சக்தி நடன நிறுவனம் மற்றும் பரத நாட்டியத்தின் சக்தி பள்ளி நிறுவனரும் ஆவார். விஜி பிரகாஷ் 1976 முதல் அமெரிக்காவில் பணியாற்றி வருகிறார்.  
விஜி பிரகாஷ் 1977 முதல் அமெரிக்காவில் பரத நாட்டியத்தின் கற்பித்தல், செயல்திறன் மற்றும் நடன நிகழ்ச்சிகளை நிகழ்த்திவரும் ஒரு முன்னோடி ஆவார். விஜி லாஸ் ஏஞ்சல்ஸுக்கு குடிபெயர்ந்தபோது, பரத நாட்டியத்தின் தஞ்சாவூர் பாரம்பரியத்தின் பெரும் நிபுணர்களான, இவரது குருக்களான குரு கல்யாணசுந்தரம் மற்றும் மறைந்த குரு மகாலிங்கம் பிள்ளை ஆகியோரால், 4 வயதிலிருந்தே இவருக்கு வழங்கப்பட்ட தீவிரமான, ஒழுக்கமான, உத்தமமான பயிற்சியையும் சேர்த்தே கொண்டு சென்றார்.
# விஜி பிரகாஷ்

## பயிற்சி

தனது இசைக் குழுவுடன் சேர்ந்து, ஐக்கிய அமெரிக்கா, கனடா, இங்கிலாந்து, பிரான்ஸ், ஜெர்மனி, நெதர்லாந்து மற்றும் யப்பான் ஆகிய நாடுகளில் அடிக்கடி சுற்றுப்பயணம் செய்து, நடன பாரம்பரியத்தை பல்வேறு உலக பார்வையாளர்களுடன் பகிர்ந்து கொள்கிறார். குரு டாக்டர் கனக் ரெலே மற்றும் நாலந்தா மகா வித்யாலயாவுடன் மோகினியாட்டம் மற்றும் கதகளி ஆகிய முக்கிய பாரம்பரிய நடன வடிவங்களிலும் இவர் பயிற்சி பெற்றார்.  
லாஸ் ஏஞ்சல்ஸில், விஜி ஒரு நடனப் பள்ளி மற்றும் நிறுவனத்தை நிறுவி, நடனமாடுதல், நடனத்தை இயற்றுதல் மற்றும் நிகழ்சிகளை வழங்குதல் போன்ற பணிகளை தொடங்கினார். சர்வதேச கலைஞர்களுடன் ஒத்துழைத்து100 கட்டாய பாலேக்கள், கியூரேட்டட் விழாக்கள், போன்ற நிகழ்ச்சிகளில் லாஸ் ஏஞ்சல்ஸ் நகரத்தின் கலாச்சார வாழ்க்கையில் மகத்தான பங்களிப்பை வழங்கினார். அமெரிக்க ஐக்கிய நாடுகளில் தனது வாழ்க்கையில் விஜி 2,000 க்கும் மேற்பட்ட நடன மாணவர்களுக்கு பயிற்சியளித்து வழிகாட்டியுள்ளார். மேலும், 1,000 க்கும் மேற்பட்ட தனி அறிமுக நிகழ்ச்சிகளை (அரங்கேறரம்) நடத்தியுள்ளார்.
# விஜி பிரகாஷ்

## கௌரவங்கள்

விஜி இந்தியாவின் சென்னை மியூசிக் அகாடமியிலிருந்து “சிறந்த குரு” என்ற விருது மற்றும் கற்பித்தல் மற்றும் நடனப் பணிகளில் இவர் செய்த பங்களிப்புக்காக “சூர்யா வாழ்நாள் சாதனையாளர் விருது” உட்பட பல விருதுகளைப் பெற்றுள்ளார். கலிபோர்னியா பல்கலைக்கழகம், லாஸ் ஏஞ்சல்ஸ் / இந்தோனேசியா கலைக்கல்வி உறைவிட கூட்டாளர் திட்டத்தின் மூலம் கலிபோர்னியா பல்கலைக்கழகம், லாஸ் ஏஞ்சல்ஸின் கலாசாரா செயல்திறன் மூலம் கூட்டாளர் விருதினைப் பெற்றுள்ளார். விஜி உலக கலை மற்றும் கலாச்சாரத் துறையில் பரத நாட்டியத்தின் துணை உதவி பேராசிரியராகவும் பணியாற்றினார்.
# விஜி பிரகாஷ்

## சக்தி பள்ளி

விஜி பிரகாஷ் இந்தியாவின் பாரம்பரிய பரத நாட்டியத்திற்கான "சக்தி பள்ளி" என்ற ஒரு பரதநாட்டியப் பள்ளியை நிறுவி இஅதன் கலை இயக்குநராக உள்ளார். இது தெற்கு கலிபோர்னியாவில் உள்ள பரத நாட்டியத்தின் ஒரு முதன்மை நிறுவனம் ஆகும். விஜி பிரகாஷ் பரத நாட்டியத்தின் தஞ்சாவூர் பாணியை அதன் அருள் மற்றும் வீரியத்தால் வகைப்படுத்துகிறார். 1977 ஆம் ஆண்டில் நிறுவப்பட்ட இந்தப் பள்ளியில் இரண்டாயிரத்துக்கும் மேற்பட்ட மாணவர்களுக்கு அறிவுறுத்தல்களை வழங்கியுள்ளார். 1000 க்கும் மேற்பட்ட மாணவர்கள் தனி நடன அறிமுகங்களை (அரங்கேற்றம்) நிகழ்த்தியுள்ளனர். மேலும், சக்தி நடன நிறுவனத்தின் உறுப்பினர்களாக இந்தியாவிலும் அமெரிக்காவிலும் சுற்றுப்பயணம் செய்து சர்வதேச விருதுகளையும் அங்கீகாரத்தையும் பெற்றுள்ளன.
# புண்ய சீனிவாஸ்

**புண்ய சீனிவாஸ்** (Punya Srinivas) இவர் ஓர் தொழில்முறை வைனிகா மற்றும் பாடகராவார். சென்னை இசை அகாடமியைச் சேர்ந்த திருமதி ஜெயலட்சுமி என்பவரிடம் தனது 6 வயதிலிருந்தே இசைப் பயிற்சியை தொடங்கினார். பின்னர் வீணையில் புகழ்பெற்ற வீணை கலைஞர் ஈ காயத்ரியின் தாயார் விதுஷி திருமதி. கமலா அசுவத்தாமாவிடம் பயிற்சி பெற்றார். இவர் தற்போது சங்க கால ஆச்சார்யா சுகுணா வரதாச்சாரியிடமிருந்து கருநாடக இசையின் மேம்பட்ட அம்சங்களைத் தொடர்கிறார். முனைவர் அகஸ்டின் பால் என்பவரின் மேற்கத்திய பாரம்பரிய இசையையும் இவர் வெளிப்படுத்துகிறார். ஒரு திறமையான மிருந்தங்கக் கலைஞரான இவரது கணவர், டி. ஏ. சீனிவாஸ் வழக்கமாக இவரது இசை நிகழ்ச்சிகளில் இவருடன் இணைந்து நிகழ்ச்சிகளைல் கலந்து கொள்கிறார்.
# புண்ய சீனிவாஸ்

## தொழில்

இவரது 20ஆவது வயதில் அகில இந்திய வானொலியின் 'ஏ' தரக் கலைஞராக அறிவிக்கப்பட்டார். சென்னையில் உள்ள அனைத்து முக்கிய சபாக்களிலும் இசை நிகழ்ச்சிகளை நிகழ்ச்சிகளை நிகழ்த்தியுள்ள இவர், ஐதராபாத், திருவனந்தபுரம், பெங்களூர், மும்பை, தில்லி, கொல்கத்தா மற்றும் ஐரோப்பா, பெல்ஜியம், ஐக்கிய அமெரிக்கா, சிங்கப்பூர், நியூ யார்க், லண்டன், துபாய், பிரான்ஸ், இஸ்ரேல் எருசலேம் போன்ற இடங்களில் தனது இசை நிகழ்ச்சிகளை நிகழ்த்தியுள்ளார்.
# புண்ய சீனிவாஸ்

## பணிகள்

ஜார்ஜ் ஹாரிசனின் தயாரிப்பின் கீழ் உலக புகழ்பெற்ற சித்தார் மேதை ரவி சங்கருடன் இணைந்து "சான்ட்ஸ்" என்ற இசைத்தொகுப்பில் இசையமைத்துள்ளார். இவர் தாளவாதிகளான, சாகீர் உசேன், ஜான் மெக்லாலின், மத்தேயு கேரிசன் மற்றும் உ. ஸ்ரீநிவாஸ் ஆகியோருடன் ஒருங்கிணைந்து இசையமைத்துள்ளார். இவர் தனது கசல் பாடல் தொகுப்புகளில் பாடகர் ஹரிஹரனுக்காகவும், அவர்களின் ஆல்பங்களில் ஒன்றில் கலோனியல் கசின் என்ற இசைத்தொகுப்பிற்காகவும் இசையமைத்துள்ளார்.
இன்றுவரை, இவர் வீணைக் கலைஞராக` 5000 பதிவுகளை வெளியிட்டுள்ளார். பல்துறை கலைஞரான இவர் மற்றும் வலது மற்றும் இடது கைகளை சமமாகப் பயன்படுத்துவதற்கான திறனுக்காகவும் நன்கு அறியப்படுகிறார். மேலும் சமீபத்தில் வயலின் கலைஞர் வி. எஸ். நரசிம்மனுடன் பாக்சின் இரட்டை வயலின் இசை நிகழ்ச்சியை நிகழ்த்தியுள்ளார். ஆசியாவின் பல்வேறு பகுதிகளைச் சேர்ந்த பெண் கலைஞர்களை உள்ளடக்கிய 'ஏசியன் மியூஸ்' என்ற கருத்தியல் சப்பானிய இசைத் தொகுப்பிற்காக ஒரு பாடலுக்கும் இவர் இசையமைத்துள்ளார். தனது இசைக்குழுவான பாஞ்சஜன்யம் என்பதன் மூலம், வீணையில் பல பிரபலமான இசை வகைகளை அவர் கொண்டு வந்துள்ளார்.  
"வீணா இன் வியன்னா" என்ற இசைத் தொகுப்பினை இவர் தொடங்கினார். இது இந்திய கருவியான வீணைக்கு மாறுபட்ட பரிமாணத்தை அளித்தது. இது உலகளாவிய வெற்றியைப் பெற்றது. இவர் அதை "சவுண்ட் ஆஃப் ஸ்வான்" என்ற மற்றொரு இசைத் தொகுப்புடன் தொடர்ந்தார்
# புண்ய சீனிவாஸ்

## இசைத்தொகுப்புகள்

சிதார் மேதை ரவிசங்கர் தனது மதிப்புமிக்க ஆல்பமான "சான்ட்ஸ்" என்பதில் இசையமைக்க (பீட்டில்ஸ் ஜார்ஜ் ஹாரிசன் தயாரித்தது) ஒரு வாய்ப்பை இவருக்கு வழங்கினார்.  
வீணாவை வரம்பற்ற கருவியாகக் குறிக்கும் புண்ய சீனிவாஸ் லட்சியம், கமகம் அமைப்புக்கு பெயர் பெற்ற பாரம்பரிய இந்திய பாரம்பரிய கருவியில் அசல் மேற்கத்திய மதிப்பெண்களை அடைவதற்கு கடுமையாக உழைக்கிறார். இவர் சமீபத்தில் சென்னையில் வயலின் மேதை வி. எஸ். நரசிம்மனுடன் வயலின் இசை நிகழ்ச்சியை அரங்கம் நிறைந்த நிகழ்ச்சியில் நிகழ்த்தினார்.
# கன்னியர் களி

**கன்னியர் களி** (மலையாளம்: കന്നിയാർ കളി) என்பது இந்தியாவின் கேரளா மாநிலத்தில் பாலக்காடு மாவட்டத்தில் ஆலத்தூர் மற்றும் சிற்றூர் வட்டத்தில் கோயில்களில் நிகழ்த்தப்படும் ஒரு நாட்டுப்புற நடனமாகும். விஷு என அழைக்கப்படும் மலையாள வடப்பிறப்புக் கொண்டாட்டங்களின் ஒரு பகுதியாக இது நிகழ்த்தப்படும் ஏப்ரல்-மே மாதங்களில் நடக்கும் வெலா எனப்படும் கிராமப்புற திருவிழாக் காலங்களில் இந்த நடனம் நிகழ்த்தப்படுகிறது. கன்னியர் களி நாயர் சமூக மக்களால் கொண்டாடப்படும் ஓர் அறுவடைத் திருவிழா ஆகும். இந்த நடனம் கன்னியர் களி எனப்பெயரிடப்பட்டிருந்தாலும், கண்ணகி வழிபாட்டுடன் எந்த தொடர்பும் இல்லை. இங்கு கன்னியர் என்பது கன்னித்தன்மை உடையவர்களைக் குறிக்கிறது.  
கன்னியர் களி நடனத்திற்கும் கேரளாவின் உண்மையான ஜோதிடர்களின் சமூகமான கனியர் சமூகத்துடன் எந்த வகையிலும் தொடர்புடையதில்லை.
# கன்னியர் களி

## நடனம்

இந்த நடனம் இரவில் தொடங்கி இரவு முழுவதும் நிகழ்த்தப்பட்டு விடியற்காலையில் முடிவடைகிறது. தொடர்ச்சியாக நான்கு இரவுகள் நடத்தப்படுகிறது. சில கிராமங்களில் இது தொடர்ச்சியாக மூன்று இரவுகளுக்கு மட்டுமே நடத்தப்படுகிறது.  
ஒவ்வொரு இரவும் சமூகத்தின் ஆண்கள் கோயில்களில் கூடி, வட்டக்களி (வட்டக்களி என்றால் வட்ட வட்ட நடனம் என்று பொருள்) என்ற தாள வட்ட நடனத்தை நிகழ்த்துவதன் மூலம் நடனங்கள் தொடங்குகின்றன. வட்டக்களி 'புரட்டு’ எனப்படும் நடனவடிவத்துடன் தொடர்ந்து நிகழ்த்தப்படுகிறது. அதாவது புரட்டு என்றால் பரிகாசம் என்று பொருள். புரட்டுக்கு நிலையான வடிவம் இல்லை, ஒவ்வொரு புரட்டும் தோராயமாக ஒரு மணி நேரம் நீடிக்கும். புரட்டு இடைக்கால கேரளா மற்றும் தமிழ்நாட்டின் பல்வேறு சாதிகள், பழங்குடியினரின் வாழ்க்கை மற்றும் சமூக பழக்கவழக்கங்களைச் சித்தரிக்கிறது. புரட்டு பன்முக சாதிகள் மற்றும் பழங்குடியினரைச் சித்தரிப்பதால், பல்வேறு புரட்டுகளிலும் வெவ்வேறு உடைகள், நடனம் மற்றும் வெவ்வேறு இசைப்போக்குகள் கொண்ட பாடல்கள் உள்ளன. பழங்குடியினர் அல்லது போர்வீரரைச் சித்தரிக்கும் சில புரட்டுகளில் குச்சிச் சண்டைகள் மற்றும் தற்காப்புக் கலை இயக்கங்களை ஒத்த நிகழ்ச்சிகள் உள்ளன, அதேசமயம் வேறு சில புரட்டுகள் மெதுவான தாள இயக்கங்களைக் கொண்டுள்ளன. சில புரட்டுகள் நகைச்சுவையுடன் தொடர்புடையன. நீண்ட காலமாக பிரிந்து வாழும் கணவன் மற்றும் மனைவி மீண்டும் இணைந்த ஒரு காட்சியை சித்தரிப்பதாகவும் உள்ளன.  
கன்னியர் களி நடனமானது கோயில் அல்லது அதன் வளாகத்தின் முன் அமைந்துள்ள பந்தல் எனப்படும் சிறப்பாகத் தயாரிக்கப்பட்ட சதுர மேடையில் நிகழ்த்தப்படுகிறது. இதன் மையத்தில் ஒளிரும் விளக்கொன்று வைக்கப்பட்டிருக்கும். அந்தப் பந்தலானது ஒன்பது தூண்களால் தாங்கப்படும் கூரையைக் கொண்டிருக்கும். பாடகர்கள் மேடையின் மைய நிலையை ஆக்கிரமித்து விளக்கினைச் சுற்றியிருக்க, நடனக் கலைஞர்கள் பந்தலின் சுற்றளவில் வட்ட வடிவத்தில் நடனமாடுகிறார்கள்.  
பாடல்கள் பெரும்பாலும் மலையாள மொழியில் உள்ளன மற்றும் சில புரட்டுகளில்ல் பாடல்கள் பாடப்படுகின்றன. அதில் தமிழின் செல்வாக்கு அதிகமாக உள்ளது. கன்னியர் களி நடனத்துடன் எலதாளம், செண்டா மற்றும் செங்கலம். ஆகிய கருவிகள் வாசிக்கப்படுகின்றன. மட்டாலம் என்பது வட்டக்களியுடன் சேர்ந்து ஆடப்படும் நடனமாகும்.
கன்னியர் களியில் பெண்கள் பங்கேற்பதில்லை. முழுக்க முழுக்க ஆண்கள் மட்டுமே பங்கேற்பாளர்களாக இருப்பார்கள். பெண்பாத்திரங்களைக் குறிக்க உடலின் குறுக்கே ஒரு ஆடையுடன், உடல் மொழி மற்றும் பெண்களைப் பேசும் முறையைப் பின்பற்றி நடனம் நிகழ்த்தப்படுகிறது.
# வார்ப்புரு:Lua sidebar

|Template]] ||(talk)}}
- Template sandbox
- Template testcases
- Template doc
- Template subpages
- Module ||(talk)}}
- Module sandbox
- Module testcases
- Module doc
- Module subpages
</div>  
| content2 = }
}}<noinclude></noinclude>
# பாலின இருமை

**பாலின இருமை** *(Gender binary)* என்பது பாலினத்தை ஆண்மை, பெண்மை என சமூக அமைப்பாலோ அல்லது பண்பாட்டு நம்பிக்கையாலோ இரண்டு எதிர்நிலைகளாகப் பிரிக்கும் வகைபாடு ஆகும்.  
இந்த இருமை எதிர்வு படிமத்தில்l, *பால்*, *பாலினம்*, *பாலுணர்வு* ஆகியனவும் அப்படியே தானாக ஒருவரின் மரபுப்பேற்றுவழி தன் பிறப்பால் பெறும் மரபியலை அல்லது பாலினக்கலம் தீர்மானிக்கும் பாலினவகையை அடைவதாகக் கருதப்படுகிறது. எடுத்துகாட்டாக, ஒருவர் ஆணாகப் பிறந்தால் பாலின இருமை அவர் தோற்றம், பண்புக்கூறுகள், நடத்தை, பெண்களால் ஈர்ப்புறும் பாலுணர்வு ஆகியன ஆண்மையாக அமையும் எனக் கொள்கிறது. இவற்றில் உடை, நடத்தை, பாலுணர்வுக் கவர்ச்சி, பெயர், சுட்டுப் பெயர், ஓய்வறைத் தேர்வு போன்ற பிற கூறுபாடுகளும் அமையும். மேலும், இவற்றில் பிறப்புவழி மாற்றுப் பாலின அல்லது பெயர்பாலின அடையாளம் சார்ந்தவர்பால் நடைமுறையில் உள்ள எதிர்நிலை மனப்பாங்கு, ஒருசார்புநிலை, பாகுபாடு ஆகியனவும் உள்ளடங்கும்.
# பாலின இருமை

## பொதுக் கூறுபாடுகள்

* பாலின இருமை* என்பது சமூகம் பிறப்புறுப்பு வகைகளைச் சார்ந்து தனது உறுப்பினருக்கு ஒதுக்கும் இருவகைப் பாலினப் பாத்திரங்களையும் பாலின அடையாளங்களையும் இயற்பண்புகளையும் குறிக்கும் அமைப்பாகும். இடைநிலைவகை மக்கள் தாங்களே ஆணாகவோ பெண்ணாகவோ இனங்காண்கின்றனர். என்றாலும், அவர்களது இயல்பான பாலின அடையாளம் வேறுபட்டிருக்கலாம் எனவே, பாலின இருமை என்பது முதன்மையாக, அவர்களது உடற்கூற்றியல் கூறுபாடுகளைக் கருதாமல், அவர்கள் இனங்காணும் அடையாளத்தையே குறிக்கிறது.பாலினப் பாத்திரங்களே பாலின இருமையின் முதன்மைக் கூறுபாடாகும். பாலினப் பாத்திரங்களே மக்களது வாழ்க்கைப் பட்டறிவுகளையும், உடை முதல் தேர்ந்தெடுக்கும் பணி வரையிலான நடத்தைக் கூறுபாடுகளையும் கட்டுபடுத்துகிறது. பெரும்பாலான மக்கள் ஆண்மை அல்லது பெண்மைசார் உளவியற் பான்மைகளைப் பெற்றுள்ளனர். மரபான பாலினப் பாதிரங்கள் ஊடகம், சமயம், முதன்மை நீரோட்டக் கல்வி, அரசியல் அமைப்புகள், பண்பாட்டு அமைப்புகள், சமூக அமைப்புகள் ஆகியவற்றால் தாக்கமுறுகின்றன. முதன்மைச் சமயங்களாகிய இசுலாமும் கிறித்தவமும் இந்துத்துவமும் பாலினப் பாத்திரங்களை ஆளும் அதிகார முகமைகளாகச் செயல்படுகின்றன. எடுத்துகாட்டாக, இசுலாம் தாய்மார்கள் குழந்தைகளை வளர்ப்பதில் தனிக்கவனம் செலுத்தவேண்டும் எனக் கற்பிக்கிறது; கிறித்தவம், குறிப்பாக கத்தோலிக்கக் கிறித்தவம், பாலின இருமையைக் கடைபிடிப்பதை ஏற்கிறது; ஆண்கள் மட்டுமே பாதிரியார்களாகலாம் என விதிக்கிறது. விவிலியத்தின் தோற்ற நூலின் 27 ஆம் வரி " தேவன் ஆனவர் ஆண்களைத் தன் (கடவுளின்) படிமத்தில் படைத்து, பிறகு ஆண்களையும் பெண்களையும் படைத்தார்" என எடுத்துரைக்கிறது.  
யூதம், பெண்களின் தன்னியல்பான நடத்தையையும் இறைப்பணி செய்வதையும் மறுக்கிறது.  
தமிழில், சில பெயர்களும் ( எ.கா., சிறுவன், சிறுமி), மதிப்புப் பெயர்கள் (எ.கா., திரு, திருமணி, செல்வி), தொழில்சார் பெயர்கள் (எ.கா., நடிகன், நடிகை), சுட்டுப் பெயர்கள் (எ.கா., அவன், அவள்) ஆகியன பாலின இருமை முறையிலேயே அமைதலைக் காணலாம். தமிழ்பேசும் மக்களும் அதேபோல பிறமொழி பேசும் மக்களும் பாலின இருமையைப் பெரும்பாலும் ஏற்கின்றனர். ஆங்கிலம் பேசும் மக்களும் பாலின இருமைமையை மேற்கண்ட இலக்கண வகைகளில் ஏற்பதையும் சுட்டலாம். ஐக்கிய அமெரிக்காவில் ஆங்கிலம் பயிலும் மாணவர் தெளிவாகப் பாலின இருமையை (எ.கா., "boys", "girls" ) கழிவறைகளிலும் விளையாட்டுக் குழுக்களிலும் பயன்படுத்துகின்றனர். இம்முறை பாலினச் சார்புநிலையை வளர்க்கிறது.
# மாயா ராவ்

**மாயா ராவ்** (*Maya Rao*)(1928 மே 2 -2014 செப்டம்பர் 1) என்பவர் கதக் நடனத்தில் ஓர் இந்திய பாரம்பரிய கலைஞரும், நடன இயக்குநரும் கல்வியாளரும் ஆவார். கதக் நடனக் கலைகளில், குறிப்பாக நடனப் பாலேக்களில் தனது முன்னோடிப் பணிகளுக்காக அறியப்பட்ட இவர், வட இந்திய - நடன பாணியான கதக்கை தென்னிந்தியாவிற்குக் கொண்டுவந்த பெருமைக்குரியவராவார். 1987-ல் பெங்களூரில் உள்ள மல்லேசுவரத்தில் இவர் கதக் நாட்டியம் மற்றும் நடனப் பள்ளியை நிறுவினார். இவரது நடன நிறுவனமான "நாட்டிய அண்ட் ஸ்டெம் டான்சு காம்ப்னி", கதக் நாட்டியம் மற்றும் நடனப் பள்ளியின் கலவையாகும். பெங்களூரைத் தளமாகக் கொண்ட இந்நிறுவனத்தின் (இவரது மகள் மது நடராஜால் நிறுவப்பட்டது) இயக்குநராகவும் இருந்தார். செய்ப்பூர் கரானாவின் குரு சோகன்லாலின் கீழ் இவரது ஆரம்ப பயிற்சிக்குப் பிறகு, செய்ப்பூர் கரானாவின் குரு சுந்தர் பிரசாத், இலக்னோ கரானாவின் குரு சம்பு மகாராஜ் ஆகியோரின் கீழ் தில்லியில் உள்ள தேசிய கதக் நடனக் கழகத்தில் பயிற்சிக்குச் சென்றனர்.  
1989ஆம் ஆண்டில் இசை, நடனம் மற்றும் நாடகத்திற்கான தேசிய அகாடமி, சங்கீத நாடக அகாதமியின் சங்கீத நாடக அகாதமி விருது இவருக்கு வழங்கப்பட்டது. 2011ஆம் ஆண்டில், அகாதமி இவருக்கு சங்கீத நாடக அகாதமி தாகூர் இரத்னா விருதினை வழங்கியது. இது ரவீந்திரநாத் தாகூரின் 150ஆவது பிறந்த நாளைக் குறிக்கும் வகையில் இந்தியா முழுவதிலும் இருந்து 100 கலைஞர்களுக்கு கலைத்துறையில் அவர்கள் செய்த பங்களிப்புக்காக வழங்கப்பட்டது.
# மாயா ராவ்

## இளமை

மாயா பெங்களூரில் உள்ள மல்லேசுவரத்தில், ஹத்தங்கயின் சஞ்சீவ் ராவ், நகரத்தின் புகழ்பெற்ற கட்டிடக் கலைஞர் மற்றும் சுபத்ரா பாய் ஆகியோரின் மரபுவழி கொங்கனி சரசுவத் பிராமண குடும்பத்தில் பிறந்தார். இவருக்கு மூன்று சகோதரர்களும் மூன்று சகோதரிகளும் இருந்தனர். சிறு வயதிலேயே இவர் இந்துசுதானி இசையைக் கற்றுக்கொண்டார். இராமராவிடமிருந்து குரல் மற்றும் தில்ருபாவைக் கற்றுக் கொண்டார். இவர் பெண்கள் நடனம் கற்காத ஒரு மரபுவழி குடும்பத்தைச் சேர்ந்தவர். இவரும் இவரது பொறியாளரான தந்தையும் பெங்களூரில் உள்ள பி. ஆர். வி. திரையரங்க கலையரங்கில் நடனக் கலைஞர் உதய் சங்கரின் குழுவினரைப் பார்த்த பிறகு இது மாறியது. நடனத்தால் ஈர்க்கப்பட்ட இவரது தந்தை தனது மகள்கள் நடனம் கற்க வேண்டும் என்று விரும்பினார்.  
இவரது குரு பண்டிட் இராமராவ் நாயக், உசுதாத் பயாசு கானின் சீடராகவும், ஆக்ரா கரானாவின் பாடகராகவும் இருந்தார். பெங்களூரில் உள்ள பென்சன் நகரத்தில் இசை மற்றும் நடனப் பள்ளியை நடத்தி வந்தார். இங்கு பல்வேறு நடன மற்றும் இசை நடைகள் கற்பிக்கப்பட்டன. இங்கே செய்ப்பூர் கரானாவைச் சேர்ந்த சோகன் லால் கதக் பிரிவின் பொறுப்பாளராக இருந்தார். விரைவில், இவரது தங்கைகளான உமா மற்றும் சித்ரா முறையே ஆறு வயது மற்றும் நான்கு வயது, குரு சோகன்லாலின் கீழ் கதக் கற்கத் தொடங்கினர். இறுதியாக, இவரது தந்தை 1942ஆம் ஆண்டில் இவரது கதக் பயிற்சியைத் தொடங்க அனுமதித்தார். ஒருபோதும் தொழில் ரீதியாகவோ அல்லது மேடையில் நடனமாட மாட்டேன் என்ற வாக்குறுதி அளித்த இவர், விரைவில் அதை முறித்துக் கொண்டார். அடுத்த இரண்டு வருடங்கள் இவர் பயிற்சி பெற்றார். இருப்பினும், 1944ஆம் ஆண்டில், சரசுவத் சமாஜ் சமூக திட்டத்திற்காக பெங்களூர் நகர மண்டபத்தில் முதல் நிகழ்ச்சியினை நடத்தினார். இதை இவரது தந்தை எதிர்க்கவில்லை.  
இசை மற்றும் நடனம் தொடர்பான மாநில அகாடமியான கருநாடக சங்க நிருத்யா அகாடமியின் தலைவரானார். மேலும் 1987 முதல் 1990 வரை இவர் பதவியிலிருந்தபோது, சோமநாதபுரம், பட்டடக்கல் மற்றும் ஹளேபீடு போன்ற மாநிலத்தின் பாரம்பரிய நினைவுச்சின்னங்களில் தேசிய கலை விழா நிகழ்ச்சிகளைத் நடத்தினார். நடன உருவாக்கம்/நடன அமைப்பிற்கான சங்கீத நாடக அகாதமி விருது 1989ஆம் ஆண்டில் இவருக்கு வழங்கப்பட்டது. 1986ஆம் ஆண்டில் கருநாடக மாநிலத்தின் இரண்டாவது மிக உயர்ந்த குடிமக்கள் கௌரரவமான ராஜ்யோத்சவ விருதும், கர்நாடக அரசால் 1999ஆம் ஆண்டிற்கான சாந்தலா விருதும் இவருக்கு வழங்கப்பட்டன. 2013ஆம் ஆண்டில், சங்கீத நாடக அகாதமியால் வழங்கப்பட்ட 'தாகூர் இரத்னா' விருதைப் பெற்ற அதே ஆண்டில் இவர் காவிய பெண்கள் மாநாட்டில் நடனம் மற்றும் நடனக் கலைக்கான பங்களிப்புக்காக வாழ்நாள் சாதனையாளர் விருதையும் பெற்றார். பல ஆண்டுகளாக, இவர் 3,000க்கும் மேற்பட்ட மாணவர்களுக்கு பயிற்சி அளித்துள்ளார். குறிப்பாக, நிருபமா இராஜேந்திரன், சையத் சலாவுதீன் பாஷா, சத்ய நாராயண சர்கா, சம்பு ஹெக்டே, சிவானந்தா ஹெக்டே போன்றோர்.  
இவரது மகள் மது நடராஜ் ஒரு புகழ்பெற்ற கதக் நடனக் கலைஞரும் நடன இயக்குநரும் ஆவார். மேலும் கதக் நடனம் மற்றும் நாட்டியப் பள்ளியின் கிளையான "ஸ்டெம்" என்ற நிறுவனத்தைத் தொடங்கினார். மாயா தனது கடைசி நாட்கள் வரை தனது நிறுவனத்தில் ஆலோசகராகவும் நடன இயக்குனராகவும் நடனச் சேவையினைத் தொடர்ந்தார். மாயா ராவின் சுயசரிதை, *மாயா ராவ் - எ லைப் டைம் இன் கோரியோகிராபி* 2013ஆம் ஆண்டில் இவரால் நிறைவு செய்யப்பட்டு, நாடக ஆசிரியரும், ஞானபீட விருது பெற்றவருமான சிறீ கிரீஷ் கர்னாட் அவர்களால் 2014 சூலையில் வெளியிடப்பட்டது.
# மாயா ராவ்

## இறப்பு

பெங்களூரில் உள்ள எம். எசு. இராமையா நினைவு மருத்துவமனையில், 2014 செப்டம்பர் 1, அன்று இரவு 11.30 மணியளவில் மூச்சுத் திணறல் மற்றும் மார்பு வலி காரணமாக அனுமதிக்கப்பட்ட இவர் நள்ளிரவுக்குப் பிறகு இருதயக் கோளாறால் இறந்தார்.
# இரிமி பாசு சின்கா

**இரிமி பாசு சின்கா** (Rimi Basu Sinha) இந்தியாவின் உத்தரபிரதேசத்தின் அலகாபாத்தில் பிறந்த இவர் இந்தியாவில் மிகச் சில பெண் இசையமைப்பாளர்களில் ஒருவராவார். ஒரு பயிற்சி பெற்ற இசைக்கலைஞரான இவர் ஆறு வயதில் தனது பயிற்சியைத் தொடங்கினார். அலகாபாத் பல்கலைக்கழகத்தில் இந்துஸ்தானி பாரம்பரியத்தில் தனது முதுகலைப் படிப்பை முடித்தார். பின்னர் அலகாபாத்தின் பிரயாக் சங்க சமிதியிலிருந்து சங்க பிரபாகரம் மற்றும் இசையில் பட்டயச் சான்றிதழ் ஆகியவற்றையும் படித்தார்.
# இரிமி பாசு சின்கா

## தனிப்பட்ட வாழ்க்கை

அலகாபாத்தின் மிகவும் பிரபலமான பெங்காலி குடும்பத்தில் பிறந்து வளர்ந்த இரிமி இசை மற்றும் நாடகச் சூழலில் வளர்ந்தார். இவர் ஆறு வயதிலேயே இசையைக் கற்கத் தொடங்கினார். பின்னர் பல கலாச்சார நிகழ்ச்சிகளில் பங்கேற்கவும் தொடங்கினார். பதினைந்து வயதில் இவர் அகில இந்திய வானொலியில் கலைஞராகி பல இசை நிகழ்ச்சிகளில் பங்கேற்றார். தற்போது இவர் அகில இந்திய வானொலி மற்றும் தூர்தர்ஷனின் சிறந்த தரம் வாய்ந்த கலைஞராக உள்ளார். இவருக்கு ஆறு வயதாக இருந்தபோது, மறைந்த சிறீ பி. என். பிஸ்வாஸ் ஜீயுடன் இந்துஸ்தானி இசையை பல வகைகளுடன் கற்கத் தொடங்கினார். இசை மற்றும் பாடலுக்கான இவரது திறமையைப் பார்த்து, இவரது பெற்றோர் பள்ளி மற்றும் கல்லூரி மட்டத்தில் இந்துஸ்தானி இசையை ஒரு பாடமாகப் படிக்க ஊக்குவித்தனர். அதைத் தொடர்ந்து, அலகாபாத் பல்கலைக்கழகத்தில் தனது ஆசிரியர்களான பண்டிட் ராமாச்சரியா ஜா ஜீ மற்றும் திருமதி. கம்லா போஸ் மேற்பார்வையில் இந்துஸ்தானி இசையை முடித்தார். அலகாபாத்தின் பிரயாக் சங்க சமிதியிடமிருந்து ஒரு சங்கீத பிரபாகரம் மற்றும் மெல்லிசையில் முதுகலை சான்றிதழ் படிப்பு ஆகியவற்றையும் முடித்தார். இசை வாழ்க்கையைத் தொடர இவரது குடும்பத்தினரால், குறிப்பாக அவரது கணவர் சிறீ ராம்கிருட்டிண சின்காவால் இவர் முழு ஊக்கமும் ஆதரவும் பெற்றார்.
# இரிமி பாசு சின்கா

## தொழில்

இந்தியாவின் ஒரு சில பெண் இசை அமைப்பாளர்களில் ஒருவரான இரிமி, அகில இந்திய வானொலி மற்றும் தூர்தர்ஷனின் சிறந்த தர கலைஞர் ஆவார். இந்தியாவின் டைம்ஸ் குழுமத்தின் ஒரு நிறுவனமான டைம்ஸ் மியூசிக் தயாரித்தது.  
கவிதா கிருட்டிணமூர்த்தி, சுனிதி சவுகான், சிரேயா கோசல், உஷா மங்கேஷ்கர், குமார் சானு, மகாலட்சுமி ஐயர், கே.எஸ். சித்ரா, ரிச்சா சர்மா உள்ளிட்ட பிரபல கலைஞர்களுடன் தனது இசைத் தொகுப்புகள் மற்றும் பிற இசை பணிகள் மற்றும் திட்டங்களுக்காக பணியாற்றியுள்ளார்.  
இவர் தற்போது வலுவான கருத்துக்கள் / கருப்பொருள்களை அடிப்படையாகக் கொண்ட பல்வேறு இசை திட்டங்கள் / இசைத் தொகுப்புகள் பணியாற்றி வருகிறார். இந்தியன் தொலைக்காட்சி அகாடமி, சரேகாமா அகாடமி போன்ற குரல் கலாச்சாரவாதி / வழிகாட்டியாக மும்பையில் உள்ள நன்கு அறியப்பட்ட இசைக் கல்விக்கூடங்களுடன் இவர் தொடர்புடையவராவார்.
# இசை, கலை மற்றும் நடன உலகம்

**இசை, கலை மற்றும் நடன உலகம்** (***WOMAD***: *World of Music, Arts and Dance*) என்பது ஒரு சர்வதேச கலைத் திருவிழாவாகும். உலகின் பல வகையான இசை, கலை மற்றும் நடனம் ஆகியவற்றைக் கொண்டாடுவதே இதன் மைய நோக்கமாகும்.
# இசை, கலை மற்றும் நடன உலகம்

## வரலாறு

இசை, கலை மற்றும் நடன உலகத் திருவிழா 1980 இல் தாமஸ் ப்ரூமன், பாப் ஹூட்டன், மார்க் கிடெல், ஸ்டீபன் பிரிட்சார்ட், மார்ட்டின் எல்போர்ன் மற்றும் ஜொனாதன் ஆர்தர் ஆகியோருடன் ஆங்கில ராக் இசைக்கலைஞர் பீட்டர் கேப்ரியல் என்பவரால் நிறுவப்பட்டது. அசல் வடிவமைப்பாளர்கள் ஸ்டீவ் பைர்ன் மற்றும் வலேரி ஹாவ்தோர்ன் என்பவராவர். முதல் இசை, கலை மற்றும் நடன உலகத் திருவிழா 1982இல் இங்கிலாந்தின் ஷெப்டன் மல்லட் என்ற இடத்தில் நடைபெற்றது. பார்வையாளர்கள் பீட்டர் கேப்ரியல், டான் செர்ரி, தி பீட், டிரம்மர்ஸ் ஆஃப் புருண்டி, எக்கோ &amp;amp; தி பன்னிமென், இம்ராத் கான், இளவரசர் நிக்கோ ம்பர்கா, சிம்பிள் மைண்ட்ஸ், சன்ஸ் ஆஃப் ஆர்கா மற்றும் எகோம் தேசிய நடன நிறுவனம், பாரிங்டன், ஆங்கி, பவுலின் ஆகியோரால் நிறுவப்பட்டது. தற்போது இங்கிலாந்தின் முன்னோடி ஆப்பிரிக்க கலை நிறுவனமான லோர்னா ஆண்டர்சன், மற்றவர்கள் நிகழ்ச்சிகளை நடத்துகின்றனர்.  
இசை, கலை மற்றும் நடன உலகத் திருவிழாவிற்கு நிதியளித்த கேப்ரியல் மற்றும் அவரது நிறுவனம், திருவிழாவின் அதிக செலவுகளினால் முதல் வருடத்திலேயே நிதி இழப்பை எதிர்கொண்டது. அந்த இடத்திற்கு (ஷெப்டன் மேலட் ஷோகிரவுண்ட்) பொருத்தமான போக்குவரத்து இல்லாததாலும், விளம்பரம் இல்லாததாலும் நிலைமை மிகவும் மோசமடைந்தது. கேப்ரியல் மற்றும் ஆதியாகமத்தின் மேலாளரான டோனி ஸ்மித்தின் ஆலோசனையின் பேரில், அவரும் ஆதியாகமத்தின் மீதமுள்ள உறுப்பினர்களும் மில்டன் கெய்ன்ஸில் 'சிக்ஸ் ஆஃப் தி பெஸ்ட்' என்ற பெயரில் ஒரே நிகழ்ச்சியில் ஒன்றாக நிகழ்த்த ஒப்புக்கொண்டனர். இந்த நிகழ்ச்சி எக்கோம் தேசிய நடன நிறுவனத்தின் சக்தி வாய்ந்த பீட்டர் கேப்ரியல் டிராக்கில் 'ரிதம் ஆஃப் தி ஹீட்' இல் நேரடி ஆப்பிரிக்க முரசை இணைத்தது. இந்த நிகழ்ச்சி நிறுவனத்தை மீட்டு மேலும் இசை, கலை மற்றும் நடன உலகத் திருவிழா நிகழ்வுகள் நடைபெறுவதை சாத்தியமாக்கியது.  
1982 முதல், இசை, கலை மற்றும் நடன உலகத் திருவிழாக்கள் உலகெங்கிலும் பயணம் செய்தன. கலைஞர்களை ஏராளமான இடங்களுக்கு அழைத்து வந்து ஒரு மில்லியனுக்கும் அதிகமான மக்களை மகிழ்வித்தன. முக்கிய இங்கிலாந்து நிகழ்வு 1990 முதல் 2006 வரை பெர்க்ஷயரின் ரீடிங்கில் உள்ள ரிவர்மீட்டில் நடைபெற்றது.  
2017 ஆம் ஆண்டில் இசை, கலை மற்றும் நடன உலகத் திருவிழா தனது 35 வது ஆண்டு நிறைவை கொண்டாடியது. இதன் ஒருங்கிணைப்பாளர்கள் எமிர் கஸ்துரிகா & தி நோ ஸ்மோக்கிங் ஆர்கெஸ்ட்ரா, டூட்ஸ் அண்ட் தி மேட்டல்ஸ், மற்றும் ராய் ஐயர்ஸ், சீன் குட்டி & எகிப்து 80 மற்றும் 30 பிற கலைஞர்களுடன் 10,000 பேரின் திருவிழாவிற்கு சாதனை படைத்த பார்வையாளர்களுக்காக நிகழ்த்தினர்.
# இசை, கலை மற்றும் நடன உலகம்

## வரலாறு

### விழா பதிவுகள்

1982 ஆம் ஆண்டில் ஒரு இரட்டை இசைத்தொகுப்பு வெளியிடப்பட்டது, இது முதல் திருவிழாவின் நிகழ்ச்சிகளை உள்ளடக்கியிருந்தது. இதில் புருண்டி, பீட்டர் கேப்ரியல், பீட் டவுன்சென்ட், பில் லவ்லேடி, மற்றும் ஹோல்கர் சுக்கே, ஆகியோரின் முரசுக் கலைஞர்கள் இடம்பெற்றுள்ளனர். இந்த இசைத்தொகுப்பு பால் சைமனின் கிரேஸ்லேண்டை 4 ஆண்டுகள் சாதனையை முந்தியது .
# இசை, கலை மற்றும் நடன உலகம்

## பண்பாடு

ஆரம்பத்தில் இருந்தே, இசை, கலை மற்றும் நடன உலகத் திருவிழாவின் பெயர் திருவிழாவின் யோசனையை பிரதிபலித்தது; தழுவுதல் ஆனால் உறுதியற்றது, ஊக்கமளிக்கும் மற்றும் வெளிப்புறமாக இருப்பது; எல்லாவற்றிற்கும் மேலாக, இசை மற்றும் இயக்கம் மூலம் தொடர்பு கொள்ளும் திறனில் எல்லைகள் இல்லாத ஒரு உலகத்தைப் பற்றி உற்சாகமாக.
# ரேகா ராஜு

**ரேகா ராஜு** (Rekha Raju) இவர் கர்நாடகாவின் பெங்களூரைச் சேர்ந்த ஓர் இந்திய பாரம்பரிய நடன கலைஞரும் ஆசிரியரும் ஆவார். இவர் பரதநாட்டியம் மற்றும் மோகினியாட்டம் ஆகிய நடன வடிவங்களில் நிபுணத்துவம் பெற்றுள்ளார்.
# ரேகா ராஜு

## ஆரம்பகால வாழ்க்கை மற்றும் கல்வி

ரேகா தென்னிந்திய மாநிலமான கேரளாவின் பாலக்காடு மாவட்டத்தில், நாடகக் கலைஞரான திரு.எம். ஆர். ராஜு மற்றும் திருமதி. ஜெயலட்சுமி ராகவன் ஆகியோருக்கு மகளாகப் பிறந்தார். பின்னர், இவர் பெங்களூரில் வளர்ந்தார். இவர் தனது நான்கு வயதில் பாரம்பரிய நடனத்தைக் கற்கத் தொடங்கினார். புகழ்பெற்ற குரு திருமதி கலாமண்டலம் உஷா தாதர், குரு சிறீ ராஜு தாதர், குரு திருமதி கோபிகா வர்மா மற்றும் குரு பேராசிரியர் ஜனார்த்தனன் உள்ளிட்ட பல்வேறு குருக்களின் கீழ் இவர் தீவிரமாக பயிற்சி பெற்றார்.  
இவர் தனது கல்லூரிக் கல்வியில் வர்த்தகத்தில் இளங்கலைப் பட்டம் பெற்றார். அதே நேரத்தில் மனித வளம் மற்றும் கணக்குகளில் நிர்வாகத்தில் முதுநிலைப் பட்டம் பெற்றார். இவர் நான்கு வயதிலிருந்தே இந்தியாவிலும் வெளிநாட்டிலும் பல்வேறு நிலைகளில் தனது நடன நிகழ்ச்சிகளை நிகழ்த்தி வருகிறார். மேலும் கன்னட கலாச்சாரத் துறையால் ஏற்பாடு செய்யப்பட்ட *யுவ சௌரபா* உட்பட இந்திய கலாச்சார உறவுகள் அமைப்பின் நிகழ்ச்சி, உலக கலாச்சார நிறுவனம், *தில்லி சர்வதேச விழா*, *பூனா நடன விழா*, *கஜுராஹோ நடன விழா*, *கோனார்க் நடன விழா*, *புராணா குய்லா*, *சென்னை பருவகால நடன விழா*, *சிதம்பரம் நடன விழா*, பெல்காமில் *விஸ்வ கன்னட சம்மேலன்*, *ஆந்திர இசை மற்றும் நடன விழா* போன்ற இந்தியாவில் பல மரியாதைக்குரிய நடன நிறுவனங்களுக்கு தனிப்பாடலாக நிகழ்த்தியுள்ளார். இவரது தனி மற்றும் குழு நடனத்திற்காக இவர் மிகவும் விமர்சனங்களைப் பெற்றார்.  
தற்போது ரேகா பெங்களூரு தமிழ் சங்கத்தில் உதவி நடன ஆசிரியராகவும், சர்வதேச மேலாண்மை மற்றும் இந்திய ஆய்வுகளுக்கான மையத்தில் நடன விருந்தினர் விரிவுரையாளராகவும் பணியாற்றி வருகிறார். அங்கு வெளிநாட்டு மாணவர்கள் இந்திய கலாச்சாரத்தை மேம்படுத்த பயிற்சி பெறுகின்றனர்.
# ரேகா ராஜு

## சாதனை

1000 நடனக் கலைஞர்கள் நிகழ்த்திய தஞ்சை நடன விழாவில் ரேகா ராஜு பங்கேற்று, லிம்கா சாதனைகள் புத்தகத்திலும் இடம் பெற்றார். இந்திய கலையை மேம்படுத்துவதற்காக சிறந்த இளம் நடனக் கலைஞராக பெங்களூரு தமிழ்ச் சங்கத்தால் கௌரவிக்கப்பட்டார். கலஹள்ளி கோயில் அறக்கட்டளையால் இவருக்கு சுவர்ணமுகி என்ற பட்டமும் வழங்கப்பட்டுள்ளது.
# நிர்மலா விசுவேசுவர ராவ்

**முனைவர் நிர்மலா விசுவேசுவர ராவ்** (Nirmala Visweswara Rao) (பிறப்பு:1996 மே 29) இவர் ஓர் குச்சிப்புடி மற்றும் பரதநாட்டியத்தில் பாரம்பரிய நடனக் கலைஞர் ஆவார். மத்திய பல்கலைக்கழகத்தின் நாட்டிய கலதாரா பேராசிரியர் பசுமர்த்தி ராமலிங்க சாஸ்திரி மற்றும் ஐதராபாத்தின் பொட்டி ஸ்ரீராமுலு தெலுங்கு பல்கலைக்கழகத்தின் பேராசிரியர் மற்றும் தலைவர் ஆச்சார்யா சிகிச்செர்லா கிருஷ்ணா ரெட்டி ஆகியோரின் வழிகாட்டுதலின் கீழ் நடனத்தில் முதுகலைப் பட்டம், மதிப்புறு முனைவர் பட்டம் மற்றும் முனைவர் (பி.எச்.டி.) ஆராய்ச்சி ஆகியவற்றை முடித்துள்ளார்.
# நிர்மலா விசுவேசுவர ராவ்

## ஆரம்ப கால வாழ்க்கை

இவர் காமனா இராம்சந்தர் ராவ் மற்றும் சீதா மகாலட்சுமி ஆகியோருக்கு மகளாகப் பிறந்தார். இவர் தனது குரு சிந்தா இராம்மூர்த்தியிடமிருந்து 10 வயதில் நடனத்தைக் கற்கத் தொடங்கினார். 1988 ஆம் ஆண்டு ஏப்ரல் மாதம் கதிமி விசுவேசுவர ராவ் என்பவரை மணந்தார். கணவரின் ஊக்கத்தோடு இவர் தனது முதுகலைப் பட்டம் பெற்றார். பசுபதி இராமலிங்கா சத்ரி என்பவரிடம் நடனத்தைக் கற்றுக் கொண்டு தனது தொழில் வாழ்க்கையைத் தொடர்ந்தார். இவர் 1998 ஆம் ஆண்டில் நிமலா நிருத்யா நிகேதன் என்ற நிறுவனத்தைத் தொடங்கினார். இது ஆந்திரப் பிரதேச அரசு மற்றும் இந்திய கலாச்சார கலைகளால் அங்கீகரிக்கப்பட்டது.
# நிர்மலா விசுவேசுவர ராவ்

## தொழில்

இவர் ஆந்திர பல்கலைக்கழகதிலிருந்து இளங்கலைப் பட்டமும், தெலுங்கு பல்கலைக்கழகத்திலிருந்து நடனத்தில் சான்றிதழ் படிப்பும், மத்திய பல்கலைக்கழகத்திலிருந்து முதுகலை வணிக மேலாண்மைப் பட்டமும் மற்றும் ஐதராபாத்து பி.எஸ்.தெலுங்கு பல்கலைக்கழகத்தில் மதிப்புறு முனைவர் பட்டமும் பெற்றுள்ளார். 2011இல் இந்தியாவின் ஐதராபாத்து பி.எஸ். தெலுங்கு பல்கலைக்கழகத்திலிருந்து நுண்கலைகளில் முனைவர் (குச்சிபுடி & கராகா நிருத்யம்) பட்டமும் பெற்றுள்ளார்.  
இவர் ஆறு வயதிலிருந்தே நடனமாடத் தொடங்கினார். குழந்தை பருவத்திலிருந்தே, இவர் உள்நாட்டில் பல கட்டங்களை நிகழ்ச்சிகளை நிகழ்த்தி பல விருதுகளை வென்றுள்ளார். குச்சிபுடி நடனத்தின் நல்ல வெளிப்பாட்டுப் பகுதியுடன், இவர் நடனத்தின் மீது ஒரு இயல்பான அணுகுமுறையைக் கொண்டிருக்கிறார். மேலும், மிகச் சிறந்த மேடை இருப்பைக் கொண்டிருக்கிறார். இவர் 1994 முதல் ஒரு தொழில்முறை நிபுணராக உருவெடுத்துள்ளார். இவர் உலகின் அனைத்து கண்டங்களிலும் தனது நடன நிகழ்ச்சிகளை நிகழ்த்தியுள்ளார்.
# நிர்மலா விசுவேசுவர ராவ்

## சர்வதேச மற்றும் சிறந்த செயல்திறன்

போலந்து, துருக்கி, பல்கேரியா, ஆஸ்திரியா, இலங்கை, மலேசியா, சிங்கப்பூர், மொரீசியஸ், தோஹா கத்தார், மஸ்கட், துபாய், பகுரைன் போன்ற வெளிநாடுகளில் தனது நடன நிகழ்ச்சிகளை நிகழ்த்தியுள்ளார்.
# நிர்மலா விசுவேசுவர ராவ்

## விருதுகள் மற்றும் கௌரவங்கள்

2008 மே மாதம் 9 அன்று கத்தாரின் தோகாவிலுள்ள அகில இந்திய தெலுங்கு சங்கத்திலிருந்து "நாட்டிய கலா வித்வான்மணி" என்ற விருது இவருக்கு வழங்கப்பட்டது. 2003 சூன் 23 அன்று மாநிலம் தழுவிய அமைப்பான மனோரஞ்சனி என்ற அமைப்பு நிருத்ய கௌமுடி என்ற விருதினை வழங்கியது. மஸ்கத் தெலுங்குச் சங்கத்தின் சார்பில் "சிறந்த நடனக் கலைஞர்" என்ற விருதினைப் பெற்றுள்ளார். 2008 சூன் 6 அன்று 6 வது உலகளாவிய சர்வதேச நுகர்வோர் விழாவிலிருந்து "சிறந்த நடனக் கலைஞர்" விருது வழங்கப்பட்டது. மலேசியாவில் உள்ள தெலுங்கு சங்கத்தின் பொன்விழா கொண்டாட்டத்திற்காக "கோல்டன்" விருது வழங்கப்பட்டது. அகில இந்திய அளவிலான அகில பாரத நிருத்யா உத்ஸவம் என்ற அமைப்பு "சம்ஸ்கார பாரதி" என்ற விருதினை வழங்கியது. ஆந்திராவின் மாண்புமிகு ஆளுநர் சி.ரங்கராஜனிடமிருந்து உகாதி கொண்டாட்டங்களில் சிறந்த நடனத்திற்காக நினைவு பரிசு பெற்றார்.
# சாந்தா ராவ்

**சாந்தா ராவ் (Shanta Rao)** (பிறப்பு:1930 - இறப்பு: 2007 திசம்பர் 28) இவர் இந்தியாவின் ஓர் குறிப்பிடத்தக்க நடனக் கலைஞர் ஆவார். இவர் பரதநாட்டியத்தின் நிபுணராகவும் இருந்தார். மேலும் கதகளி மற்றும் குச்சிப்புடியையும் பயின்றார்.
# சாந்தா ராவ்

## சொந்த வாழ்க்கை

1930 இல் மங்களூரில் பிறந்தார். பின்னர், மும்பை மற்றும் பெங்களூரில் வசித்து வந்தார். இவர் மிகவும் தனிப்பட்ட நபராக இருந்தார் எவருடனும் தொடர்பு கொள்ளாதவர். தனது சொந்த உலகில் தனியாக இருந்தார். இவருடன் இவரது அத்தை வசந்தி என்பவர் மட்டுமே இருந்தார். இவர் 2007 திசம்பர் 28, அன்று பெங்களூரில் உள்ள மல்லேஸ்வரத்தில் உள்ள தனது வீட்டில் காலமானார்.  
சரஸ்வத் பிராமணரான மங்களூரிலிருந்து வந்த சாந்தா, சுதந்திரப் போராளிகளாக இருந்த பெற்றோரின் மகளாவார். முப்பதுகளின் முற்பகுதியில் மும்பையில் அவர்களது வீடு 1931 ஆம் ஆண்டு உள்நாட்டு ஒத்துழையாமை இயக்கத்தின் அகிம்சை கிளர்ச்சியாளர்களுக்கான சந்திப்பு இடமாக இருந்தது. சாந்தா மும்பையில் உள்ள தனது பள்ளியில் மாணவர் ஒன்றியத்தின் இணை செயலாளராகவும் இருந்தார். கவிஞர்கள், ஓவியர்கள் மற்றும் இசைக்கலைஞர்களும் இவரது பெற்றோரின் இல்லத்தில் சந்தித்தனர்.  
ஒரு இளம் பெண்ணான இவர் ஆண் நடனக் கலைஞர்களின் பாதுகாப்பான கதகளி என்ற அனைத்து வடிவங்களையும் படித்தார். இந்த கடினமான, கடினமான கலையை அவளுக்குக் கற்பித்த சிறந்த கதகளி மேதை ரவுன்னி மேனனின் கீழ் இவர் கடுமையான பயிற்சியை மேற்கொண்டார். நம்பூதிரிகள் மற்றும் கதகளி நிபுணர்களைக் கொண்ட ஒரு விமர்சன பார்வையாளர்களுக்கு முன்பாக இவர் 1940 இல் திருச்சூரில் அறிமுகமானார். அதே ஆண்டு இலங்கைக்கு விஜயம் செய்த இவர், குரு குணயாவின் கீழ் கண்டியன் நடனங்களையும் கற்றுக் கொண்டார்.
# சாந்தா ராவ்

## தொழில்

சாந்தா ராவ் இந்திய மேடையில் ஒரு வலுவான பெண் நடனக் கலைஞராக ஒரு அடையாளத்தைப் பதித்தார். வலிமையான ஆண் நடனக் கலைஞர்களேமேடைகளில் ஆதிக்கம் செலுத்தி வந்த அந்த நாட்களில் இவர் மேடையில் கதகளி போன்ற ஆண்பால் வடிவத்தில் தனது உடல் மற்றும் மனதின் வலிமையைக் காட்டினார். இவர் ஆழ்ந்த புத்தி, உற்சாகம் மற்றும் மிகவும் தனிப்பட்ட வாழ்க்கையின் ஒரு விசித்திரமான கலவையாக இருந்தார். ஒரு புறநிலை விமர்சகரை விட அவரது ரசிகராக இருந்த ஜி. வெங்கடாச்சலம், தனது *டான்ஸ் இன் இந்தியா* என்ற புத்தகத்தில், 1931 ஆம் ஆண்டில் இவருக்கு ஆறு வயதாக இருந்தபோது தான் சந்தித்ததாக எழுதியுள்ளார். இதன் மூலம் இவர் 1925 இல் பிறந்தார் என்று கருதலாம். ஆனால் அந்த காலத்தின் நடனக் கலைஞர்கள் ஒருபோதும் அவர்களின் வயதை உறுதியாக கூறுவதில்லை. மேலும், வெங்கடச்சலம் சாந்தாவை ஒரு ‘டாம்பாய் கதாபாத்திரம்’ என்று வர்ணிக்கிறார். சாந்தா வெங்கடச்சலம் அவர்களின் ஆலோசனையின் கீழ், கல்லூரிக்குச் செல்லாமல், நடனத்தைத் தொடர முடிவு செய்து 1939 இல் கலாமண்டலம் வள்ளத்தோள் அவர்களின் கீழ் கதகளி பயிற்சியை மேற்கொண்டார்.
# சாந்தா ராவ்

## விருதுகள்

இவருக்கு 1971இல் இந்திய அரசு பத்மசிறீ விருது வழங்கியது. 1970இல் இசை, நடனம் மற்றும் நாடகத்திற்கான இந்தியாவின் தேசிய அகாடமியான, சங்கீத நாடக அகாதமி சங்கீத நாடக அகாதமி விருதினை வழங்கியது. 1993-94 ஆம் ஆண்டு மத்தியப் பிரதேச அரசு உன்னத நடனத்திற்கான காளிதாஸ் சம்மன் விருதினை வழங்கி கௌரவித்தது.
# கலக்கப் போவது யாரு? 8

**கலக்கப் போவது யாரு? (பகுதி 8)** என்பது விஜய் தொலைக்காட்சியில் 19 சனவரி 2019 முதல் சனி மற்றும் ஞாயிறு இரவு 9.30 மணிக்கு ஒளிபரப்பான மேடைச் சிரிப்புரை அடிப்படையாகக் கொண்ட உண்மைநிலை நகைச்சுவை நிகழ்ச்சி ஆகும். இது கலக்கப் போவது யாரு? என்ற நிகழ்ச்சியின் எட்டாவது பருவம் ஆகும்.  
இந்த பருவத்தை ஈரோடு மகேஸ் மற்றும் தாடி பாலாஜி ஆகியோர் தொகுத்து வழங்க,கோவை சரளா மற்றும் ராதா ஆகியோர் நடுவர்களாக இருந்தனர். இந்த பருவத்தின் வெற்றியாளர்கள் நிரஞ்சனா ஆவார்.